JohanHeinsen/ENO huggingface dataset:
Odense Adresse-Contoirs Efterretninger, 1845-01-27
Fædrelandet. Offentlige Foranstaltninger. Høiesteret har stadfæstet Odense Amts Overpolitiretsdom, ifølge hvilken Peder Jørgen Kjøng for Betleri er idømt 3 Maaneders Arbeide i Odense Tvangsarbeidsanstalt.
Odense Adresse-Contoirs Efterretninger, 1845-01-27
Høiesteret har fældet Dom i Sagen Fæstegaardmand Jens Hansen imod Kammerherre Carl Baron af Juel Brockdorff, betræffende Forbrydelse af Citantens Fæste paa en Gaard i Martofte m.v. Ved Baroniet Schelenborgs Birketingsdom af 23 Novbr. 1841 er Citanten tilpligtet til (nu afdøde) Forvalter Wildt paa Baroniet Schelenborgs Vegne at betale 135 Rbd. 5 Mk. 11 s. Repræs. med Renter deraf fra Forligsklagens Dato 27 Juni 1840 til Betaling skeer og levere 14 Tdr. Rug, 85 Tdr. 5 Skpr. 1 1/2 Fdkr. Byg og 20 Tdr. 7 Skpr. 2 Fdkr. Havre, samt dømt til at have sin Gaard og Fæstet paa samme forbrudt. Endelig er den hos Jens Hansen under 25 Juni 1840 passerede Udsættelsesforretning som lovlig gjort og forfulgt stadfæstet. Dom. Citanten bør til Jndstævnte betale 135 Rbd. 5 Mk. 11 s. S. og T. med Renter 4 pCt. deraf fra den 27 Juni 1840 til Betaling skeer samt 134 Tdr. Rug, 85 Tdr. 5 Skpr. 1 1/2 Fdkr. Byg og 20 Tdr. 7 Sspr. 2 Fdkr. Havre, og bør Citanten have sit Fæste forbrudt samt den omhandlede Udsættelsesforretning ved Magt at stande; hvorimod Jndstævnte bør for Citantens Tiltale i denne Sag fri at være. J Henseende til Processens Omkostninger og de tilkjendte Salarier bør Birketingsdommen ved Magt at stande. Processens Omkostninger for Høiesteret betaler Citanten til Jndstævnte med 100 Rbd. Sølv, saa betaler han og til Justitskassen 1 Rbd. Sølv.
Odense Adresse-Contoirs Efterretninger, 1845-01-27
Det af Justitsraad Reiersen paa No. 226 af Corsaren" iværksatte Beslag er under 23 ds. blevet stadfæstet af Cancelliet, der har beordret en Presse sag anlagt mod Redacteuren, Hr. N. L. S. Gram, med Hensyn til Jndholdet af den i bemeldte No. Side 10–12 meddeelte Artikkel, med Overskrift, Hertugen, af Augustenborg", navnlig for den usømmelige Maade, hvorpaa Forhold, der staae i Forbindelse med Statsforfatningen, deri omtales.
Odense Adresse-Contoirs Efterretninger, 1845-01-27
J en imod Gjæstgiver Salling i Fredericia anlagt Sag (i Anledning af, at et Selskab, der og Aftenen den 8 Septbr. sidstl. var forsamlet hos ham, skal ved støiende Sang og Hurraraab for aabne Vinduer have forstyrret Roligheden i en større Kreds), hvorfor han ved Politiretten var idømt en Mulkt af 10 Rbd. til Stedets Politikasse, har Landsoverretten i Viborg under 300 Decbr. frifundet Gjæstgiver Salling for det Offentliges Tiltale og paalagt det Offentlige Sagens Omkostninger. Samme Ret har stadfæstet Rougs m. fl. Herreders Extrarets Dom over Ane Kjeldsdatter, der, tiltalt for anden Gang begaaet Qvaksalveri, skal hensættes i Fængsel paa Vand og Brød i 6 Gange 5 Dage.
Odense Adresse-Contoirs Efterretninger, 1845-01-27
Blandinger. "Fædrelandet" anstiller følgende Betragtninger. Dersom en Fader indespærrede sine Børn, saaledes at de ikke kunde komme til andre Mennesker, og andre Menneskeer ikke kunde komme til dem, og Man derefter erfarede, at Børnene vare døde af Sult, skjøndt Faderen havde nok at give dem at leve af, da ere vi overbeviste om, at der overalt, hvor denne Historie berettedes, vilde yttre sig almindelig Harme imod en saadan Fader, og at han ikke vilde undgaae haard Straf. Men hvad er det da Berl. Tidende i sit Mandagsnummer fortæller og Kolonien Jacobshavn i Grønland, Der er Hungersnøden gaaet til den Yderlighed, at Grønlænderne fortærede gamle afslidte Skind klæder, og der døde omtrent 40, med andre Ord 1/2 eller af hele Befolkningen, af eller som en Følge af Hunger.
Odense Adresse-Contoirs Efterretninger, 1845-01-27
Den danske Regjering har som bekjendt ene paataget sig Omsorgen for Grønlænderne, den har forbudt alle andre Nationer at komme til dette Land eller bringe Næringsmidler dertil, og som bekjendt skulle Kjøbmændene være forsynede med et Aars Proviant, og dog døe de ulykkelige Grønlændere den forsmædeligste Død af alle, Hungersdøden. J hvilket Lys vil den faderlige danske Bestyrelse af Grønland staae i Verdens Øine, naar det erfares, at samme Aar, da dette foregik, har den som Monopolist af den grønlandske Handel havt mange tusinde Rigsdalers Jndtægt fra dette fattige Land, endog blot af den ene Artikkel Kaffe, hvoraf den har afsat omtrent 60,000 Pund, med en Fordeel af i det mindste 1 Mark pr. Pund. Der behøves ikke synderlig Eftertanke til for at see, hvilken uhyre Anklage der indeholdes i dette Factum, og vi holde os forvissede om, at det er ufornødent, naar vi i Menneskelighedens og den danske Æres Navn opfordre Regjeringen til at foretage den strængeste Undersøgelse af denne Sag, og, dersom der er Noget at sige til de Vedkommendes Forsvar, snarest muligt at offentliggjøre dette."
Odense Adresse-Contoirs Efterretninger, 1845-01-27
Det skandinaviske Selskab i Paris bestaaer ialt af omtrent 60 Medlemmer, størstedeels næringsdrivende Nordboer, som have bosat sig i Paris; det er fuldkomment constitueret som Selskab, har skrevne Love og et Lokale i Rue St. Honore, som koster 800 Fr. aarligt, hvor det een Gang ugenlig forsamler sig. Juleaften feirede det paa gammel nordisk Viis og med nordiske Retter; ved denne Leilighed var Forsamlingssalen. blandt Andet decoreret med et Flag, hvori de tre Rigers Farver rødt, blaat og guult vare forenede. De Reisende her fra Norden, som dengang opholdt sig i Paris, vare indbudte som Gjæster, og de danske havde paa nogle hoffahige Personer nær, som Selskabet ikke var fornemt nok, modtaget Jndbydelsen, de svenske og norske vare forhindrede ved en Jndbydelse til deres Gesandt samme Aften. Det gik overmaade smukt og gemytligt til; nogle, af Medlemmer forfattede, ret nette Sange bleve afsungne og jublende Skaaler tømte for det fjerne Fædrelands Enighed og Lykke.
Odense Adresse-Contoirs Efterretninger, 1845-01-27
J Dannevirke" hedder det af 24 ds.: Der synes nu at være temmelig Vished for, at Hs. Maj. Kongen atter har ophævet Forbudet mod den slesvigske Forenings Forsamlinger. Det sidste No. af Jneh. Ugeblad indeholder nemlig en Correspondentberetning fra Byen Slesvig, naturligviis fra en af de derværende velunderrettede Advocaters Penne, som forkynder bemeldte kongelige Handling, og lyder, paa de i Klammer indskudte Oplysninger nær, i Oversættelse saaledes: "Slesvig den 20 Jan. Medens idetmindste to af Anførerne (P. H. Lorenzen og Laurids Skan) forden Nordslesvigske Forening viser at være meget graverede ved det Haderslevske Attentat (Nodsforsvaret hos Gjæstgiver Nehlsen), har Hs. Majestæt efter Forlydende atter ophævet Forbudet imod denne Forening, uagtet samme havde gjort sig skyldig i svære Forbrydelser. Naar Man betænker, at Man siden Midten af forrige Aar med Vished kunde have ventet en Dom i denne Sag, saa maae hine Mænd, som paany ere saa særdeles graverede (?), prise Tilfældets besynderlige Gunst, at hiin Resolution just akkurat er paafulgt førend hiin nye Sag er kommen for Retten. Skjæbnen uddeeler sine Gaver lunefuldt. Vi see det med den Slesvigske Forening og det i 10 Aar udkomne danske Sønderborger Ugeblad med det Slesvig=Holsteenske Vaaben. Hvad her er Dunkelt Skal hisset opklares, siger, hvis jeg mindes ret, etsteds en Digter, og dermed maae vi foreløbig ogsaa berolige os i denne Sag." Theologisk Embedsexamen: F. Munch land, W. Tidemand, C. L. C. Mule og H. L. Juel hand ill., En Non contemn. Af denne og forudskikkede Bekjendtgjørelser vil det sees, at af 20 theologiske Studerende have i indeværende Maaned 6 erholdt Charakteren, land., 10 hand. ill., 2 Non uontem, og 2 forlode Examen.
Odense Adresse-Contoirs Efterretninger, 1845-01-27
Jndstuderingen af H. C. Andersens nye dramatiske Eventyr "Lykkens Blomst" er paabegyndt paa det kgl Theater, hvor det med det Første kan ventes opført.
Odense Adresse-Contoirs Efterretninger, 1845-01-27
Skolelærer Sidenius i Skovby paa Falster er, beretter "Lollandsposten af 21 ds., af Skoledirectionen for Falsters Provsti paalagt at fratræde sin Function som Formand for Falsters Landboforening, dersom han attraaer at vedblive at fungere som Skolelærer.
Odense Adresse-Contoirs Efterretninger, 1845-01-27
At Slesvig=Holstenerne ogsaa vilde offentliggjøre den i Haderslev den 2 ds. om Aftenen forefaldne skandaleuse Scene paa deres Viis, var noksom at vente. Her er den nu, opdisket af Jtzehoer Ugeblad: "Et Par Timer efter Hs. Kgl. H. Kronprindsens Afreise trængte en Rotte, bestaaende af P. H. Lorenzen, Laurids Skau, den fra Danmark hidflyttede Maler Møller og c. 15 til 20 Jndivider af Pøbelen, ind i herværende Borgerforenings Værts Gjæstestue, til hvilket Lokale Enhver har Adgang. Efterat P. H. Lorenzen havde ladet komme Drikkevarer for sine Consorter, raabte han, uden al Foranledning, i Nærværelse af 4 til 5 agtbare Mænd, der ere bekjendte for deres slesvig-holsteenske Sindelag: "Ned med de rebelske (slesvig-holsteenske) Faner, Ned med de slesvig-holsteenske Oprørere!" o. s. v., og teede sig derhos paa en Maade, der skal have grændset til Raseri, eller næsten til Vanvid. Paa den herved opstandne Larm kom en agtværdig Borger, med sølverhvidt Haar, ind fra Borgerforeningens tilstødende Lokale, for venligt og med Alvor at formane P. H. Lorenzen til Rolighed; men denne venskabelige Hensigt blev lønnet med, at bemeldte Maler Møller - det samme Subjekt, som allerede tidligere, paa Grund af modvillig Roligheds forstyrrelse under en af herværende Liedertafels Concerter, da de i Concertsalen ophængte Faner med slesvigholsteenske Farver og Vaaben mishagede ham, i to Jnstantser blev idømt en ikke ubetydelig Mulkt - gav hiin agtbare, værgeløse Borger et saadant Slag over Hovedet, at han, bedøvet, saaret og besudlet af Blod, styrtede til Jorden. Efter dette forbryderiske Attentat styrtede nu flere af Borgerforeningens Medlemmer ind i Værtens Skjænkestue, og under den almindelige Kamp, som herpaa opstod, fremdrog Rotten strax Knive og andre skarpe Jnstrumenter, saa at mange blodige Saar bleve Følgen deraf. Jmidlertid endtes Kampen dog med P.H. Lorenzens og hans smukke Selskabs Udtransportering. Foruden at P. H. Lorenzen, hvem Man almindelig her betragter som Hovedophavsmanden til dette Optrin, strax næste Dag med 103 Stemmer imod 1 blev excluderet af Borgerforeningen, har ogsaa det herværende Deputerede-Collegium eenstemmig besluttet at andrage hos Magistraten paa hans Udelukkelse af dets Midte."¬
Odense Adresse-Contoirs Efterretninger, 1845-01-27
J Torsdags Morges udbrød der Jld paa Svanemøllen paa Østerbro ved Kjøbenhavn, hvorved en Længe af de ældre Bygninger nedbrændte. Jlden havde ogsaa fat i en Ende af de nye Bygninger, men den slukkedes strax.
Odense Adresse-Contoirs Efterretninger, 1845-01-27
Fra Kjøbenhavn hedder det i Berl. Tid. under 25. "Ved Avisens Slutning, Kl. 2 1/2 igaar Eftermiddag, udbrød der Jld i Brændeviinsbr. Brøndums Dampbrænderi i Adelgade, hvorved en 2-Etages Sidebygning aldeles afbrændte. Saavidt vides, foranledigedes Jlden ved Hattens Hævning af Panden. Kl. 1 1/2 afkimedes."J Søndags Aftes hedder det i Lollandsposten" af 2 ds., afbrændte Staldlængen paa Agerupgaard, paa Grevskabet Hardenberg. Den Bygning, som forstod paa samme Sted, afbrændte Søndag Aften den 18 Juli 1841. Denne Gang vare 5 Karle tilstede i Hestestalden i den søndre Ende af Bygningen, medens Jlden udbrød i den nordre Ende over Faarestalden, hvor Jngen havde været med Lygte eller Lys, og Man antager den for at være paasat. Der brændte 20 Qvæg hoveder, 2 Heste, 26 Faar, 4 Sviin, alle Plove og Harver, samt den bedste Vogn, 160 Tdr. tærsket Korn af alle Slags, foruden 50 Læs Ho, 150 Læs Halm og 16 Læs Torv. Avlsredskaber, Ungqvæg og Faar vare ikke assurerede, saa Tabet er meget betydeligt for Eieren. Den nye Skole, som Hs. M. Dronningen havde skjænket Beboerne af Siir Sogn, 1/4 Miil fra Holstebro, er afbrændt ved Jldsvaade. Jlden havde omspændt den hele Bygning, der tillige var indrettet til Beboelse for Skolelærerens Familie, saa pludseligt, at den syge Kone maatte, med et spædt Barn i den ene Arm og et 1 1/2 Aar gl. Barn i den anden, næsten nøgen vandre igjennem Snee til en Nabogaard. Skolelæreren hedder, Simon Holm.
Odense Adresse-Contoirs Efterretninger, 1845-01-27
Helsingøers A. af 22 ds. beretter: "Jgaar er her begaaet tvende Tyverier: det ene hos en Embedsmand her i Byen paa 100 Rbd.; det andet paa 160 Rbd. hos en Kudsk paa Kronborg. Det sidste er skeet ved Jndbrud, idet Tyven ved at ituslaae en Rude og aabne Vinduet har skaffet sig Adgang til Kudskens Kammer."¬
Odense Adresse-Contoirs Efterretninger, 1845-01-27
J Anledning heraf hedder det i samme Avis af 23de: "J Forbindelse med hvad Gaarsavisen indeholder om de her den 21de begaaede Tyverier, kunne vi endvidere meddeele Følgende: Det hos en Embedsmand her i Byen stedfundne Tyveri blev anmeldt for Politiet om Eftermiddagen Kl. 5; ved den strax anstillede præliminaire Undersøgelse saavelsom ved det samme Aften optagne Forhør kom Politiet til det Resultat, at, saafremt de som stiaalne anmeldte Penge ikke vare tabte, maatte Tyveriet være begaaet af en med den Bestiaalnes Beboelsesleilighed nøie bekjendt Person og sandsynligviis af En af hans nærmeste Omgivelse. Rigtigheden heraf bestyrkedes, da Bestiaalne igaar Eftermiddags anmeldte, at de bortstiaalne Penge, der bestode af 2 Sedler paa 50 Rbd., udtagne af hans Brevtaske imellem endeel andre Penge, vare af ham selv fundne i hans Barbeerdaase.
Odense Adresse-Contoirs Efterretninger, 1845-01-27
J Randers A. har en Mand - vi kjende ham maaskee Alle - indrykket Følgende: "En i tvende Henseender synderlig Begivenhed har nylig fundet Sted, ved Spentrup Præstegaard, En Flok Kalkuner, tretten i Tallet, forsvandt under det Sneefog, vi for Juul, havde. Saasnart Veiret tillod, blev søgt, kastet og stukket med Kjeppe allevegne i Nærheden af Gaarden, i og uden om Have og Toft, ligesaa hvor Driver fandtes i og ved den øvrige By. Alt forgiæves. Sextende Natten efter Hønsenes Borteblivelse drømmer en Huusmand i samme By, at de befinde sig paa et vist Sted, udenfor Havediget. Hen paa Dagen gaaer han did med en Skovl, og støder ved første Kast paa Flokken, hvilke de Ni vare levende, og nu have forfrisket godt efter den lange Faste.
Odense Adresse-Contoirs Efterretninger, 1845-01-27
St. St. Blicher har i Randers A. indrykket.
Odense Adresse-Contoirs Efterretninger, 1845-01-27
følgende Jndbydelse: "J andre Lande ansees det for uanstændigt at laane Bøger, næmlig for Den, der har Raad til at kjøbe saadanne, som Man finder Behag i. Dansken, rede til at optage fremmede Sæder, Moder og Unoder med, som kjøber alskens udenlandsk Flitter, har endnu krympet sig ved at eie Bøger, laaner, udlaaner, begunstiger Fremlaan, ofte indtil Bogen bliver Maculatur, ja - reent borte. Nu skal ingen Forfatter, han være nok saa yndet, tilskrive sig Baronier; men, har han ellers ikke Formue, kan han blive Jndsidder saalænge han lever. Hvor, som haver Raad dertil, smykker sine Værelser med Malerier, Kobberstykker; hvorfor ikke lige saavel et Skab, med nyttige, fornøielige Bøger? – Til sidste Slags tør jeg vel uden Forfængelighed regne dem, jeg selv forfatter. Kan af disse Forlæggeren afsætte 1 til 500 Exemplarer, skal det kaldes Stort, og Forfatteren tjener ringere Dagløn, end en Afskriver. Kan dette ikke vorde bedre lidt mere opmuntrende? Et Forsøg herpaa. - Blandt de Noveller, jeg, foruden andre, meest utrykte Digte, i de sidste Par Aar har forfærdiget, vilde jeg paa eget Forlag udgive for det første i eet lille Hæfte fire, betitlede: 1) Tulipanen, 2) en Herremand paa Jorden, en Degn i Himlen og en Præstemand baade her og der, 3) Harpespilleren og Erik Eiegod og 4) den Udøbte. Naar mine bogligere Velyndere ville, hver i sin Egn, sin Omgangskreds, paatage sig at samle Subscribenter, og blot opgive mig Antallet, skulde, hvis Totalsummen medholder, dette Bind - stort 9 a 10 Ark - leveres paa smukt Papir, hæftet, til den lave Priis af 3 Mark. Men senest inden Marts Maaneds Udgang maatte jeg have Antallet, for derefter at bestemme Oplagets Størrelse, da ingen flere trykkes til Salg. Skulde mit Forslag mødes med Lunkenhed, kan jeg vel lade alle mine færdige Arbeider, saavelsom de fremtidige, henligge til Skifterettens Behandling. Gaaer derimod min Plan frem, udkommer hiint Bind i Mai. Subscription binder ikke for meere. Samlerne erholde et Exemplar frit.
Odense Adresse-Contoirs Efterretninger, 1845-01-27
Efter Kongel. Reskript af 21 Decbr. 1843 er det fastsat, at der i 3 efter hinanden følgende Aar skal anvendes størstedelen af den til Veterinairfondet bestemte Sum samt 15,000 Rbd. aarligt Tilskud af Finantserne til Jndkjøb af Landbeskelere til Hesteracernes Forbedring. For at foretage et saadant Jndkjøb i afvigte Aar gjordes af Landstutmesteren, Hr. Reisestaldmester Bardenfleth i Forening med vor bekjendte indsigtsfulde Hippolog, Propriet. Weinschenck, en Reise til Engelland, hvor i Yorkshire blev gjort Jndkjøb af 5 Hingste, dermed alle Udgifter staae i circa 14,000 Rbd. De indkjøbte Hingste, af hvilke 3 bestemtes for Kongeriget og 2 for Hertugdømmerne, ere: En Skimmel Greylock (som har kostet 450 Pd. Sterl.), opstaldes i Kondrup pr. Randers, Hambletonian, lysebruun 4 Aars Hest, (har kostet 315 Pd. Sterl.), opstaldes i Lyby i Salling; Albert, lysebruun 4 Aars Hest, (har kostet 170 Pd. Sterl.), staaer paa Gunderupgaard i Aalborg Amt. (For at lette Adgangen til sidstnævnte Hingst for længere Fraliggende, har ifølge Aalb. A. Eieren af Gunderupgaard, Hr. Weinschenck, erklæret sig villig til at modtage Hopper til Opstaldning for 24 Rbs. pr. Dag. Bedækningsprisen for alle 3 Hingste er fastsat til Specie pr. Hoppe.
Odense Adresse-Contoirs Efterretninger, 1845-01-27
Farvandet paa Liimfjorden er nu, ifølge Aalb. A., kun spærret af Haverslev Bredning, der endnu for faa Dage siden var tillagt med Jis. Heelt inde i Fjorden ved Clarup har Man paa Jsen fanget en Sælhund, Odense. J Viborg A. hedder det under 23 ds. Af den beskikkede Sættedommer, Hr. Kammerraad Herredsfoged Rod er der idag afsagt Dom i den mod dette Blads Udgiver efter Cancelliets Ordre anlagte Sag, for Optagelsen af en Artikkel i Bladet No. 95 for 1844, overskrevet: "Extract af den slesvigske Forenings Protokol. Dommen lyder paa Frifindelse, imod at betale Sagens Omkostninger.
Odense Adresse-Contoirs Efterretninger, 1845-01-27
J Nationalbankbestyrelsens Møde den 9ds. forekom og forhandledes ogsaa Sagen i Anledning af et Andragende fra Kjøbmandslauget i Odense m. Fl. om Oprettelse af en Filialbank sammesteds, og indstillede Directionen, at den maatte bemyndiges at svare Hs. Excellence den kgl. Bankcommissair, som herover havde forlangt dens Betænkning, at Banken ei seer sig istand til at opfylde den i bemeldte Andragende fremsatte Begjering, hvilken Directionens Jndstilling af Forsamlingen blev billiget.
Odense Adresse-Contoirs Efterretninger, 1845-01-27
Kiøbenhavns Børs-Cours den 24 Januar 1815. Hamb. 2 M. - k. S. 199 3/4. Species 200. Bank-Disconto 1 pCt., ditto paa Banco-Vexler 3 pCt. 4 pCt. Kgl. Obligat. (uden Rente) 102 a 102 3/4 Rbd. Sedler. 3 pCt. engelsk danske Obligationer 87 1/4 a 87 1/2 L. St. Nationalbank-Actier 13 1/2 - Rbd. r. Sølv.
Odense Adresse-Contoirs Efterretninger, 1845-01-27
Kjøbenhavns Torvepriser den 5 Januar 1845. Hvede. Rd. 165. a 5 Rd. 8 s. Ærter........ R. 21 s. a 5 R. - s. Rug..... 3 Rd. 21s. –3 Rd. 8 1s. Flesk, rog. .... 2 R. 16 s. –2 R. 26 s. Byg, 2rad. 3 Rd. 12 s. –3 Rd. 36, Dito, grønf. 160. - 1. 80. Byg, brad. 2 Rd. 80 s. –3 Rd. 1s. Smør Pd. 1 Mk. 1s. - 1 Mk. 96. Havre. 2Rd. 18. –2 Rd. 8 s., Æg, Snef. 1 Mk. 11. - Mk. 3s. Smør, Fjerdingen 12 Rd. Mk. - s. a 13 Rd. 3 Mk. - s.
Odense Adresse-Contoirs Efterretninger, 1845-01-27
Jnd- og udclarerede Skibe ved Odense Toldkammer.
Odense Adresse-Contoirs Efterretninger, 1845-01-27
Jndgaaede: den 21 Januar, C. Nygaard af Odense, fra Assens, Jagten Enigheden med Havre og Byg.
Odense Adresse-Contoirs Efterretninger, 1845-01-27
Dødsfald. Den i Citadellets Arrest hensiddende Jørgen Sommers Søn, Frantz Christopher Bülow Sommer (ved at falde i en Vaage i Castelsgraven); Branddirecteur Or steds Enke, f. Bang, 63 Aar; Dr. og Prof. F. C. Bangs Enke (Moder til Lægen Etatsraad G. Bang), 80 Aar; Stud. theol. N. P. King, 22 Aar. Alle i Kbhavn. - Garversvend A. Ringstrøm, i Nykjøbing i Sielland, 86 Aar; Gjæstgiver P. L. Bagger, i Skanderborg. ren.
Odense Adresse-Contoirs Efterretninger, 1845-01-27
AVER A ESSEMENTS. Nylig har forladt Pressen: Ny Borger- og Bønde=Kalender for det Aar efter Christi Fødsel 1845, som er det 1ste Aar efter den nye Matrikuls Jndførelse i Danmark.
Odense Adresse-Contoirs Efterretninger, 1845-01-27
Første Aargang. For Borgerdaad og Borgersind. Jndhold. Det danske Kongehuus; Danmark og flere Landes Statistik; Kalender over de almindelig udmærkede Dage i 1815, Markederne i Danmark og Slesvig; Om Tidsregningen; De i Almanakken anmærkede Festdage; Sessionerne; Omslags Terminerne; Skatte Terminerne; Tamper dagen; Tycho Brahes Dage; Den nye Matrikul; Tiende væsnet; Bankhæftelserne; Assurance-Selskaber; Nogle Actie Selskaber; Lotterierne; Sparekasserne; Om Danmarks Folkemængde, Areal og Hartkorn, Ny Gjødning (Guano); Om Veirets Forudsigelse; Blandede Noticer. Bogen, 3 Ark stor, faaes heftet for 18 s. i Bogladerne i Kjøbenhavn og Provindserne, samt i Odense hos Forlæggeren. J. Milo.
Odense Adresse-Contoirs Efterretninger, 1845-01-27
Nye Musikalier, som faaes i den Hempelske Boghandling: Album du Pianiste. 16 Levering a 3 Mk. Denne Samling indeholder meget yndede og tildeels lette Stykker, og som i Kjøbenhavn ere modtagne med meget bifald. - Polskdandsen paa Grønalund, 2 Mk. - Sange af Goacchino, romantisk Drama af H. P. Holst, Musikken af Rung. 1 Rbd. - La Romanesea, berømt Dands fra det 16de Aarhundrede. 21 s. – Juul, tostemmig Sang for Pianoforte af Hartmann. 2 Mk. - Farvel lille Grethe, af Gade. 24 s. - Ny Tivoli Polkaaf Luders. 21 s. - Galop militaire. 2 Mk. - 6 Børnesange af Gehauer, 2 Mk. 8 s. - Parisienne Polka. 24 s. - Polka af Lumbye. 21 s. - Udvalgte Dandse for 1 Violin. 7de Hefte. 2 Mk. 8 s. - Femten nye Smaastykker for de første Begyndere for Pianoforte. 13 Hefte a 2 Mk. 11 s. - Weyses Orgelpræludier. 4 Mk. 8 s. - Sørgemarich til Minde og høisalig Kong Carl Johan, 3 Mk. 8 s. - Hyldingssang til Kong Oscar af Løvenskjold, 3 Mk. - Praktische Pianoforte Schule v. Cramer. 4 Mk. 8 s. - Lenaus Pianoforte-Skole med Taktmaaler. 9 Mk. 8 s.
Odense Adresse-Contoirs Efterretninger, 1845-01-27
Onsdagen den 5 Februar førstkommende, Formiddag Kl. 10, bliver i Stadens Raadhuus afholdt Søesession over det i Odense værende søeindrullerede Mandskab, hvortil Alle af Hovedrullen herved tilpligtes at møde, da de uden lovlig Aarsag Udeblivende ellers vilde blive mulkterede fra 1 til 5 Rbd. Sølv efter Pl. 22 Januar 1816. Tillige tilpligtes alt afmynstret forværnepligtig Mandskab af fremmede Distrikter, som paa den Tid maatte opholde sig her i Staden, at møde ved forestaaende Session. Odense Raadstue den 21 Januar 1845. Borgermester og Raad.
Odense Adresse-Contoirs Efterretninger, 1845-01-27
Skibsleilighed fra Kjøbenhavn til Odense. Skipper R. Holbech afgaaer fra Kjøbenhavn om 8 a 10 Dage, og medtager Fragtgods til Odense.
Odense Adresse-Contoirs Efterretninger, 1845-01-27
At jeg har etableret mig som Bagermester i No. 166 ved gamle Nørreport i Odense, tillader jeg mig herved at bekjendtgjøre, idet jeg ærbødigst anbefaler mig til ret mange ærede Kunders Yndest og Velvillie. C. L. Pauli.
Odense Adresse-Contoirs Efterretninger, 1845-01-27
Efter at have erholdt Tilladelse til at drive Blikkenslager Professionen, anbetaler jeg mig til et æret Publicum med Alt til denne Profession henhørende, deels færdiggjort Arbeide og deels efter Bestilling, til saa billig Priis som muligt. Af Kobber=Arbeide har jeg, som hidtil, bestandig mit Oplag, vel sorteret, og anbefaler ligeledes samme til billig Priis. Middelfart den 27 Januar 1815. SL. West, Kobbersmedmester.
Odense Adresse-Contoirs Efterretninger, 1845-01-27
Den Condition for en Syepige, som søgtes under Mærket No. 80, er besat.
Odense Adresse-Contoirs Efterretninger, 1845-01-27
En ung Pige, som for Tiden er og i flere Aar har været Lærerinde, men som ved Dødsfald er nødsaget til at gjøre Forandring, ønsker sig til førstkommende Mai en Plads i samme Fag; hiin underviser, foruden de sædvanlige Skolekundskaber, Tydsk og Fransk. Billetter desangaaende bedes tilsendte Madame Söeborgs Institut, Flakhangen No. 195, hvor tillige Anbefalinger kunne fremvises. Odense den 26 Januar 1845.